SAL hervat nié vlugte in Junie, sê sakeredders | Maroela Media
Volgens die Suid-Afrikaanse Lugdiens (SAL) se sakeredders sal dié lugdiens nié van sy binnelandse vlugte in Junie vanjaar hervat nie.
Dít nadat die SAL Dinsdag in 'n verklaring gesê het hy behou vir tyd en wyl sy binnelandse vlugskedule tussen Johannesburg en Kaapstad en hoop om teen die middel van Junie dié vlugte te hervat.
Die sakeredders Les Matuson en Siviwe Dongwana sê nou dié verklaring is strydig met hul kommunikasieprotokol wat uitgereik is. Dié protokol is ingestel juis sodat verklarings nié sonder goedkeuring uitgereik word nie.
"Geen vlugte sal voortgaan voordat die SAL nie 'n beter begrip het van wat die vlak 3-afsondering behels in terme van binnelandse lugreise nie," het hulle verduidelik.
"Dit is jammer dat die verklaring, wat nie goedgekeur is nie, 'n onrealistiese verwagting by ons belanghebbendes, onder wie SAL se kliënte en werknemers, geskep het. Laasgenoemde is met onbetaalde verlof weens die reisverbod wat gelei het tot die staking van die onderneming se bedrywighede en bygedra het tot die finansiële nood," sê Matuson en Dongwana.
Maroela Media het vroeër berig geen binnelandse of buitelandse vlugte word tans weens die vlak 4-afsondering toegelaat nie, behalwe om noodsaaklike items te vervoer. Die SAL is boonop in Desember in sakeredding geplaas en die regering, sakeredders en vakbonde kon nog nie oor die toekoms van die redery ooreenkom nie.
Amper soe sleg soos die ANC….ons, sal, ons sal nie, ons sal, ons sal nie. Wat se jy Nkosazana ons sal? Nee Cyril ons sal nie! Maar ek dog jy het 15 minute gelede gese ons sal Nkosazana? Wel Cyril ek het van besluit verander. Cyril, wie is President, ek of jy?
Die "belanghebbendes"is seker al die kaders in die parlement…
Lag ek alweer my masker af. Die linkerhand in al hierdie departemente het geen idee wat die regterhand doen nie. Wonder hoe kry hulle, hulle hande gewas in die proses
Gordhan en vennote, weet julle wat mense van julle dink? Die hele ANC moet begin rooi neuse dra. Hulle is snaaks.